曲江對酒
作者：（唐）杜甫
主题：七言律詩
篇章：千家詩

paragraphs: 一片花飛減卻春，風飄萬點正愁人。
且看欲盡花經眼，莫厭傷多酒入脣。
江上小堂巢翡翠，苑邊高冢臥麒麟。
細推物理須行樂，何用浮名絆此身。
paragraphs: 朝回日日典春衣，每日江頭盡醉歸。
酒債尋常行處有，人生七十古來稀。
穿花蛺蝶深深見，點水蜻蜓款款飛。
傳與風光共流轉，暫時相賞莫相違。

标签：南宋謝枋得/明代王相